{"word_count": 473, "character_count": 3102}
Dernière mise à jour : 2 mai 2013Olivier de Magny, Les Gayetez d'Olivier de Magni à Pierre Paschal Gentilhomme du bas païs de Languedoc, Paris, Jean Dallier, 1554.« A MELIN DE SAINGELAIS ».     Si jamais Muses aux beaux yeux,Me faisant imiter les vieux,Jeune d'ans, vous m’avez faict direQuelque chanson dessus la lyre,C’est ores qu’il nous fault chanterUn vers qui puisse contenterLes oreilles d’un qui contante,Ou soit de sa lyre alléchante,Ou soit des accords de sa voixLes oreilles des plus grans Rois.     Tousjours les hommes en leur vieS'enflamment d'une ardente envieDe voir et frequenter tous ceulxQui vivans s’exercent comme eux.Appelle aussi print bien la peineDe s’en aller vers Prothogene,Et là, tous deux peinctres parfaictz,Parfaictz amis ilz furent faictz.     Ores moi qui viens de repandreMile pleurs sur la froide cendreDe mon Salel, m'en viens icyCroître l’heur de nostre Quercy :Agité de l’ardeur divineDes neuf filles de Mnemosyne,Qui me font dire en divers sonsToutes ces nouvelles chansons.Tandis je cherche ceulx qui prisent,Ceulx qui sainctement favorisentLes Muses, et tous ceux encor’Qui sont riches de leur tresor :Mesmes un Melin que j’honore,Melin qui nostre age decoreDe maint et de maint autre chantQu’il nous desqueuvre en le cachant.     Nous n’avons jamais de la choseQue nous aimons la bouche close,Le Nocher des vents ou des eaux,Le Laboureur de ses toreaux,Le Veneur de sa venerie,Le Berger de sa bergerie,Et moi qui n'ai autre desirEt qui ne puis prendre plaisirQu'à parler de la poësie,Je l’ai tousjours en fantasie :Mesmement, Muses, je me plaisParler souvent de Saingelais,Sachant qu’oultre ce qu’il contante,Ou soit de sa lyre allechante,Ou soit des accords de sa voixLes oreilles des plus grands Rois,Nul autre parmy vostre danseN’imite mieux vostre cadence,Et nul mieux que luy par les prez,Ou par les bocages sacrez,Se retirant loing du vulgaireDe ses chansons ne vous peult plaire.     Quantes fois sur voz monts herbuz,Avez vous veu le blond Phebus,Ou vostre Roine Calliope,Vous guidant sur la double crope,Leur luth en ses mains avancerAfin de vous faire danser,Sachant que la corde il retasteD’une main qui les Roys apaste,Comme Apollon apaste aux cieux,Le Roy des hommes et des Dieux.     Quantes fois de sa ryme douce,Ou des doux fredons de son pouce,L’avez vous veu domter les ours,Arrester des fleuves le cours,Amollir la durté des marbres,Arracher la plante des arbres,Qui s'esgaioient de l’escouterSi bien et doucement chanter.     De moi, j’ay veu des vers qu'il trasseSi plains de savoir et de graceQue Lede ne fit onc si beauxNe si semblables ses jumeaux,Que ses vers, qui les ames emblent,Les vers de Catulle resemblent.Et si j’aperçoi que les miensSoient dignes de vanter les siens,J’espere quelquefois d’escrireComme ardemment je les admire,Et le tort qu'il nous fait aussiDe les ensevelir ainsi.Pour citer cet article :SICARD Claire, « Olivier de Magny s'adresse à Mellin (1554) », Démêler Mellin de Saint-Gelais, Carnet de recherche Hypothèses, 7 octobre 2012, mis à jour le 2 mai 2013 [En ligne] http://demelermellin.hypotheses.org/438.